Helstad kom aldri til enighet med Lillestrøm om ny kontrakt.

– Vi har alternativer som vurderes, både sivilt og innen fotballen. Tilbudene i det sivile vurderer vi opp mot det faktum at det mest sannsynlig er snakk om en kontrakt på ni måneder i en fotballklubb, sier agent Stig Lillejord til Nettavisen.

En endelig avgjørelse tas trolig like før eliteserien starter i slutten av mars.

– Thorstein er motivert for å fortsette med fotballen, men har kommet i en alder der en må ta ting på årlig basis. Tiden vil vise hva han ender opp med å gjøre. Han har flere alternativer når det gjelder jobb i det sivile, forklarer agenten.

I vinter har Helstad trent med Stabæk, men uten å få kontrakt. Tre ganger ble Helstad toppscorer i eliteserien (2000, 2001 og 2007).NTB